**NR. 62958/26.09.2022**

**PROIECT DE HOTĂRÂRE**

**privind aprobarea instituirii Programului multianual de interes local „Acordarea de sprijin financiar în vederea participării la cursuri de limba română sau maghiară,**

**destinate vorbitorilor nonnativi”**

**Consiliul Local al Municipiului Sfântu Gheorghe, în şedinţă extraordinară:**

**Având în vedere** adresa nr. 59571/12.09.2022 privind Oferta pentru cursuri de limba maghiară destinate **vorbitorilor nonnativi de limba maghiară transmisă de** Universitatea Babeș-Bolyai, Facultatea de Litere, prin Departamentul de Limbă Maghiară și Lingvistică Generală;

Având în vedere adresa nr. 527/22.08.2022 privind **Oferta pentru cursuri de limba română destinate vorbitorilor nonnativi de limba română transmisă de** Universitatea Babeș-Bolyai, Facultatea de Litere, prin Institutul Limbii Române ca Limbă Europeană - Departamentul de limbă, cultură și civilizație românească, înregistrată la Primăria municipiului Sfântu Gheorghe sub nr. 59572/12.09.2022;

**Având în vedere Referatul de aprobare nr. 62953/26.09.2022 al d-nei viceprimar Vargha Fruzsina;**

**Având în vedere Raportul de specialitate nr. 62955/26.09.2022 întocmit de Direcția Juridică și Restituirea Proprietăților din cadrul Primăriei municipiului Sfântu Gheorghe;**

Având în vedere Avizele favorabile ale Comisiei pentru administrarea domeniului public și privat, patrimoniu, economic, buget, finanțe, agricultură și dezvoltare regională, Comisiei pentru administrație locală, juridică, ordine publică, drepturile omului, legislația muncii și disciplină și Comisia pentru tineret şi sport ale Consiliului Local al Municipiului Sfântu Gheorghe;

**În conformitate cu prevederile art. 4, art. 9 pct. 1 şi art. 13 din Carta europeană a autonomiei locale, adoptată la Strasbourg la 15 octombrie 1985, ratificată de Legea nr. 199/1997 pentru ratificarea Cartei europene a autonomiei locale;**

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Strategia Integrată de Dezvoltare Urbană a Municipiului Sfântu Gheorghe, aprobată prin HCL nr. 356/2017;

Având în vedere parcurgerea procedurii prevăzută de art. 7 din Legea nr. 52/2003 privind transparenţa decizională în administraţia publică, republicată;

**În conformitate cu prevederile art. 129 alin.** (1), alin. (2) lit. b, lit. d și lit. e, alin. (4) lit. f, alin. (7) lit. a și alin. (9) lit. a **din OUG nr. 57/2019 privind Codul administrativ,** cu modificările şi completările ulterioare**;**

**În temeiul art. 139 alin. (3)** lit. f **și art. 196 alin.** (1) **lit. a din OUG nr. 57/2019 privind Codul administrativ,** cu modificările şi completările ulterioare**;**

**HOTĂRĂŞTE**

**ART. 1. –** Se aprobă instituirea Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”.

**ART. 2. –** Se aprobă Regulamentul Programului „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”, anexa nr. 1 la prezenta hotărâre din care face parte integrantă.

**ART. 3. –** Se aprobă încheierea unui contract de asociere între Municipiul Sfântu Gheorghe, pe de o parte, și Universitatea Babeș-Bolyai, Facultatea de Litere, prin Institutul Limbii Române ca Limbă Europeană - Departamentul de limbă, cultură și civilizație românească și Departamentul de Limba Maghiară și Lingvistică Generală, pe de altă parte, în **vederea organizării și derulării** Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”.

**ART. 4. -** Se aprobă proiectul contractului de asociere, anexa nr. 2 la prezenta hotărâre din care face parte integrantă.

**ART. 5.** – Fondurile alocate finanțărilor nerambursabile în cadrul programului instituit prin art. 1 vor fi prevăzute în bugetele anuale ale municipiului Sfântu Gheorghe, începând cu anul 2022.

**ART. 6. –** Se aprobă alocarea din bugetul local pe anul 2022 a sumei de 100.000 lei, în vederea finanțării programului instituit prin art. 1.

**ART. 7.** – Cu semnarea contractului de asociere se mandatează primarul municipiului Sfântu Gheorghe, dl. Antal Árpád-András.

**ART. 8.** – La data intrării în vigoare a prezentei hotărâri, HCL nr. 106/2022 privind aprobarea instituirii Programului multianual de interes local „Sprijin financiar acordat tinerilor cu vârste cuprinse între 18-35 de ani în vederea participării la cursuri de limba română sau maghiară, destinate vorbitorilor nonnativi”, se abrogă.

**ART. 9.** – Executarea prezentei hotărări se încredinţează viceprimarului municipiului Sfântu Gheorghe, d-na Vargha Fruzsina, persoanei desemnate prin dispoziția primarului și Direcției Generale Economice și Finanțe Publice Municipale din cadrul Primăriei municipiului Sfântu Gheorghe.

Sfântu Gheorghe, la 2022.

**PREŞEDINTE DE ŞEDINŢĂ**

**Anexa nr. 1 la HCL nr. /2022**

**REGULAMENT**

**privind Programul multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”**

**CAPITOLUL I - Dispoziţii generale**

**Art. 1.** – Prezentul Regulament stabileşte cadrul general şi procedura Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”, instituit de Consiliul Local al Municipiului Sfântu Gheorghe prin H.C.L. nr. \_\_\_\_/2022.

**Art. 2.** – (1) Scopul şi obiectivele Programului constau în sprijinirea persoanelor care au domiciliul sau reședința în municipiul Sfântu Gheorghe, precum și în satele aparținătoare municipiului Sfântu Gheorghe, în vederea încurajării asumării responsabilităților individuale, conectării la profilul multicultural al municipiului, dezvoltării nivelului de pregătire profesională a locuitorilor din municipiul Sfântu Gheorghe pentru a crește atractivitatea comunității prin atingerea standardelor naționale, înlesnirea accesului la serviciile educaționale și valorificarea caracterului bilingv al regiunii.

(2) Sprijinul prevăzut la alin. (1) constă în acordarea unui sprijin financiar în cuantum de 700 de lei, în vederea participării la un curs de limba română sau maghiară destinat vorbitorilor nonnativi, susținut de Institutul Limbii Române ca Limbă Europeană - Departamentul de limbă, cultură și civilizație românească și Departamentul de Limba Maghiară și Lingvistică Generală din cadrul Facultății de Litere a Universității Babeș-Bolyai.

**Art. 3.** – Programul instituit are caracter multianual.

**CAPITOLUL II - Beneficiari**

**Art. 4.** – Beneficiarii programului sunt persoane care au împlinit vârsta de 18 ani și care au domiciliul sau reședința în municipiul Sfântu Gheorghe sau în satele aparținătoare municipiului Sfântu Gheorghe.

**CAPITOLUL III- Facilități**

**Art. 5.** – (1) Costul unui modul de 120 de ore pentru un cursant este de 1000 lei.

(2) Fiecare beneficiar care îndeplinește criteriile de eligibilitate prevăzute în cuprinsul prezentului Regulament, va primi o sumă de 700 de lei, în vederea participării la un curs de limba română sau maghiară destinat vorbitorilor nonnativi, susținut de UBB.

(3) Beneficiarul va suporta diferența de preț a contravalorii cursului, respectiv suma de 300 de lei din fondurile proprii.

(4) Beneficiarul va primi suma solicitată după terminarea cursurilor și obținerea unui atestat de participare emis de instituția de învățământ parteneră.

(5) Cursurile de limba română sau maghiară destinate vorbitorilor nonnativi se vor desfășura în perioada noiembrie 2022 - mai 2023.

(6) Cursurile se compun dintr-un modul de 120 de ore, din care 20 de ore se vor desfășura față în față, la sediul extensiei UBB din Sfântu Gheorghe, iar 100 de ore pe ZOOM, cu o frecvență de 4 ore pe săptămână, orele online având o componentă sincron (80 de ore) și una asincron (20 de ore), această din urmă fiind rezervată redactării și corectării temelor.

(7) În intervalul prevăzut la alin. (5) pot fi organizate cursuri pentru 2-3 grupe/limbă studiată. O grupă va fi constituită din 10 până la 14 cursanți.

(8) La sfârșitul fiecărei sesiuni va avea loc un test de limbă, organizat de instituția de învățământ parteneră, în urma căruia absolvenții vor primi un atestat de participare.

(9) Dovada absolvirii cursului o reprezintă atestatul de participare emis de instituția de învățământ parteneră în termen de 20 de zile lucrătoare de la susținerea testului de limbă.

**CAPITOLUL IV- Criterii de eligibilitate**

**Art. 6.** – Pentru a beneficia de facilitatea ce face obiectul Programului, solicitantul trebuie să îndeplinească cumulativ următoarele condiţii:

1. titularul cererii trebuie sǎ fie major, să aibă 18 ani împliniți la data depunerii cererii;
2. să aibă domiciliul sau reședința în municipiul Sfântu Gheorghe sau în satele aparținătoare municipiului Sfântu Gheorghe;
3. să fie absolvent de liceu sau școală profesională;
4. beneficiarul să nu mai fi accesat alt program la nivel național prin care să beneficieze de aceeași categorie de facilitate;
5. solicitantul să nu aibă datorii la bugetul local.

**CAPITOLUL V- Documente necesare**

**Art. 7.** – (1) Candidaţii vor aplica la acest program în baza unui dosar care va cuprinde următoarele documente:

1. Cerere-tip, Anexa nr. 1 la Regulament;
2. Act de identitate al solicitantului;
3. Diplomă de bacalaureat sau Diplomă de absolvire a școlii profesionale;
4. Extras de cont bancar.

(2) Documentul prevăzut la alin. (1), lit. a) se depune în original, iar documentele prevăzute la alin. (1) lit. b), c) și d) se depun în copie și se prezintă originalul sau se certifică pentru conformitate cu originalul de către solicitant.

**CAPITOLUL VI- Procedura**

**Art. 8.** – (1) Persoanele interesate vor depune cererea împreună cu documentele prevăzute la art. 7 la Biroul pentru Tineret al Primăriei municipiului Sfântu Gheorghe, situat în str. Kőrösi Csoma Sándor nr. 5.

(2) Cererea tipizată va putea fi accesată de pe site-ul Primăriei municipiului Sfântu Gheorghe sau se poate procura în format tipărit de la biroul pentru Tineret al Primăriei Municipiului Sfântu Gheorghe.

**Art. 9.** – (1) Documentația prevăzută la art. 7 poate fi depusă în perioada cuprinsă între 14-25 noiembrie 2022.

(2) Dosarele depuse până la data de 25.10.2022 vor fi evaluate în ordinea depunerii.

**Art. 10.** – (1) Criteriile de eligibilitate stabilite de prezentul Regulament, vor fi verificate de o persoană numită prin dispoziția primarului.

(2) Rezultatele evaluării vor fi aduse la cunoștință publică până în data de 28.10.2022, prin afişare la sediul Primăriei municipiului Sfântu Gheorghe şi pe site-ul [www.sfantugheorgheinfo.ro](http://www.sfantugheorgheinfo.ro).

**Art. 11.** – Rezultatele evaluării pot fi contestate în termen de 24 de ore de la data aducerii la cunoștință publică a acestora. Contestaţiile se vor soluţiona de către o Comisie numită prin dispoziţie de primarul municipiului Sfântu Gheorghe în termen de 24 de ore de la depunerea acestora.

**Art. 12.** – (1) Sumele prevăzute la art. 5 alin. (2) se acordă după obținerea atestatului de participare de către beneficiar.

(2) Pentru obținerea sprijinului financiar, beneficiarii Programului au obligaţia să depună la Biroul pentru Tineret al Primăriei Municipiului Sfântu Gheorghe copia certificată pentru conformitate cu originalul a atestatului de participare emis de instituția de învățământ parteneră precum și dovada achitării contravalorii cursului.

(3) Sumele acordate în baza prezentului Regulament vor fi transferate în contul bancar al beneficiarului în termen de 30 de zile de la depunerea documentelor justificative.

**Art. 13.** – (1) În cazul în care survin modificări privind criteriile de eligibilitate care sunt de natură a conduce la pierderea dreptului de a beneficia de facilităţile stipulate în prezentul Regulament, beneficiarii sunt obligaţi să aducă la cunoştinţa Primăriei municipiului Sfântu Gheorghe situaţia care generează pierderea dreptului în termen de 10 zile de la ivirea acesteia, sub sancţiunea recuperării sumelor aferente sprijinului acordat.

(2) În cazul în care pe parcursul derulării Programului, sau după încheierea acestuia, se descoperă că solicitantul a furnizat informații false, menite a-l califica ca beneficiar al Programului, va fi obligat la restituirea sumei primite, în termen de 5 zile de la primirea notificării din partea Primăriei Municipiului Sfântu Gheorghe.

**Art. 14**. – Anexa nr. 1 face parte integrantă din prezentul regulament.

**Art. 15.** – Prezentul regulament a fost aprobat prin H.C.L. nr. ..../2022.

**ANEXA nr. 1 la Regulamentul** **Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”**

Către,

**Primăria municipiului Sfântu Gheorghe**

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identificat/ă prin C.I. seria \_\_\_\_\_\_\_ nr. \_\_\_\_\_\_\_\_\_\_\_\_ eliberat de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat/ă în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_, nr. \_\_\_\_\_, bl. \_\_\_\_\_\_, ap.\_\_\_\_\_, având reședința în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel: \_\_\_\_\_\_\_\_\_\_\_\_\_\_\_, e‐mail: \_\_\_\_\_\_\_\_\_\_\_\_\_\_\_\_\_\_\_\_\_\_, în baza prevederilor art. 8 din Regulamentul privind Programul multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”

aprobat prin H.C.L. nr. \_\_\_\_\_/2022, formulez prezenta

**CERERE**

de participare la Programul multianual de interes local ”Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”,

Prin care solicit aprobarea participării la Programul multianual de interes local ”Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”, respectiv:

󠄀 cursuri de limba maghiară

󠇯 cursuri de limba română

ce se derulează în baza Hotărârii nr. \_\_\_\_\_\_\_\_\_/2022 a Consiliului Local al Municipiului Sfântu Gheorghe.

Am luat la cunoștință prevederile programului multianual „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi” și declar pe propria răspundere, sub sancțiunea prevăzută de Codul Penal, faptul că îndeplinesc condițiile de eligibilitate prevăzute în Regulamentul Programului.

În situația în care survin modificări privind criteriile de eligibilitate care sunt de natură a conduce la pierderea dreptului de a beneficia de facilităţile stipulate în Regulament, mă oblig să aduc la cunoștința Primăriei municipiului Sfântu Gheorghe situaţie care generează pierderea dreptului în termen de 10 zile de la ivirea acesteia. În caz contrar, mă oblig să restitui contravaloarea facilităților acordate.

Totodată, declar pe propria răspundere, sub sancțiunea prevăzută de art. 326 privind falsul în declarații din Codul penal, că nu am datorii la bugetul local și că nu am accesat alt program la nivel național prin care să fi beneficiat de aceeași categorie de facilități.

Menționez că am luat cunoștință de prevederile din Regulamentul (UE) 679/2016 privind protecția datelor cu caracter personal și privind libera circulație a acestor date și declar în mod explicit că îmi dau acordul în vederea prelucrării datelor cu caracter personal doar în scopul pentru care a fost instituit Programul multianual de interes local ”Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”.

Anexez următoarele acte:

1. Actul de identitate - depus în copie și prezentat în original sau certificat pentru conformitate cu originalul de către solicitant;

2. Diplome de studii, respectiv Diplomă de bacalaureat sau Diplomă de absolvire a școlii profesionale - depuse în copie și prezentate în original sau certificate pentru conformitate cu originalul de către solicitant;

3. Extras de cont.

Data: Semnătura

**Anexa nr. 2 la HCL nr. ..../2022**

**MUNICIPIUL SFÂNTU GHEORGHE**

RO 520008 Sfântu Gheorghe Tel:0267-316957

str. 1 Decembrie nr. 2 Fax: 0267-311243

Judetul Covasna E-mail: info@sepsi.ro

Nr. înreg. MUNICIPIUL SFÂNTU GHEORGHE \_\_\_\_\_\_\_\_\_/\_\_\_\_\_\_\_\_\_\_\_

Nr. înreg. UNIVERSITATEA BABEȘ-BOLYAI \_\_\_\_\_\_\_\_\_/\_\_\_\_\_\_\_\_\_\_\_

**CONTRACT DE ASOCIERE**

**I. PĂRŢILE CONTRACTANTE**

**1.1. MUNICIPIUL SFÂNTU GHEORGHE cu sediul în municipiul Sfântu Gheorghe, str. 1 Decembrie 1918, nr. 2, tel. 0267-316957, fax 0267351781, având cod fiscal 4404605, reprezentat de Antal Árpád-András, în calitate de primar şi Veress Ildikó, director executiv,**

**şi**

**1.2. UNIVERSITATEA BABEȘ-BOLYAI, FACULTATEA DE LITERE,** prin **Institutul Limbii Române ca Limbă Europeană (ILR-LE), Departamentul de limbă, cultură și civilizație românească și Departamentul de Limba Maghiară și Lingvistică Generală,** cu sediul în municipiul Cluj Napoca, str. Mihail Kogălniceanu, nr. 1, reprezentată prin Rector prof. univ. dr. Daniel David, Director ILR-LE conf. univ. dr. Elena Platon, Director Departament prof. univ. dr. Benő Attila și Director Financiar Contabil ec. Istvan Pusok;

având în vedere H.C.L. nr. \_\_\_\_\_\_\_\_\_\_\_ privind aprobarea instituirii Programului multianual de interes local ”Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”,

**de comun acord, au convenit să încheie prezentul contract de asociere cu respectarea următoarelor clauze:**

**II. OBIECTUL CONTRACTULUI**

**2.1. Obiectul prezentului contract îl constituie asocierea părților în vederea instituirii și implementării** Programului multianual de interes local ”Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”, ce urmează a fi derulat de Consiliul Local al Municipiului Sfântu Gheorghe în baza H.C.L. nr. \_\_\_\_/\_\_\_\_\_\_.

**2.2.** Suma alocată din bugetul local al municipiului Sfântu Gheorghe pentru anul 2022, primul an al Programului, este de 100.000 lei.

**2.3.** În vederea realizării obiectului contractului, Municipiul Sfântu Gheorghe va asigura decontul cheltuielilor ocazionate de personalul didactic cu ocazia cursurilor care se vor desfășura la sediul extensiei UBB din Sfântu Gheorghe, respectiv cheltuielile de transport, de cazare, și de masă, în baza documentelor justificative depuse.

**2.4.** Cheltuielile privind asigurarea mesei vor fi acoperite în limita sumei de 100 lei/zi/persoană.

**III. INTRAREA ÎN VIGOARE ŞI DURATA CONTRACTULUI**

**3.1. Prezentul contract intră în vigoare la data semnării de către părţile contractante şi se finalizează la data stabilită în prezentul contract.**

**IV. OBLIGAŢIILE PĂRŢILOR**

**4.1. Municipiul Sfântu Gheorghe se obligă:**

a) să prevadă în bugetele anuale ale municipiului Sfântu Gheorghe fondurile alocate finanțărilor nerambursabile în cadrul Programului;

b) să deruleze procedura de selecție a beneficiarilor în baza dosarelor depuse până la termenele stabilite prin Regulament;

c) să deconteze cheltuielile de transport, de cazare și de masă, prevăzute la art. 2.3 și art. 2.4., în baza documentelor justificative, în termen de 30 de zile de la data depunerii acestora;

d) să plătească beneficiarilor programului sprijinul financiar în cuantum de 700 de lei/beneficiar, în termen de 30 zile de la data depunerii documentelor justificative care atestă finalizarea cursurilor;

e) să supravegheze, prin intermediul compartimentelor de specialitate, realizarea și desfăşurarea în cele mai bune condiţii a Programului pe întreaga perioadă de derulare a acestuia, în vederea îndeplinirii obiectivelor propuse;

f) **să supravegheze și să controleze modul de utilizare a sumelor repartizate, precum și modul de respectare a prevederilor contractuale;**

**g)** să acorde sprijin în vederea derulării Programului.

**4.2.** **Universitatea Babeș-Bolyai se obligă:**

**a) să organizeze și să deruleze cursurile în condițiile stabilite în Regulament, în perioada noiembrie 2022 – mai 2023, în configurația stabilită, respectiv într-un modul de 120 de ore**, din care 20 de ore se vor desfășura față în față, la sediul extensiei UBB din Sfântu Gheorghe, iar 100 de ore pe ZOOM, cu o frecvență de 4 ore pe săptămână, orele online având o componentă sincron (80 de ore) și una asincron (20 de ore), această din urmă fiind rezervată redactării și corectării temelor;

**b) să organizeze repartizarea cursanților pe grupe de nivel (începători, intermediari I și II, avansați) în cadrul unui interviu oral, organizat pe ZOOM;**

**c)** să organizeze la sfârșitul modulului un test de limbă;

d) să emită atestatul de participare pentru absolvenții programului în termen de 20 de zile lucrătoare de la susținerea testului de limbă;

e) să ia toate măsurile necesare pentru derularea în condiții optime a procesului de învățământ;

f) să întocmească și să comunice municipiului Sfântu Gheorghe un raport cu privire la modul de desfășurare a Programului, la numărul de participanți la sesiunile derulate, la rezultatele obținute de grupul țintă selectat pentru anul respectiv, precum și un raport financiar, cu documente justificative privind modalitatea de cheltuire a sumelor alocate, care se va depune lunar/semestrial;

g) răspunde de modul de utilizare a sumelor încasate potrivit prezentului contract, în conformitate cu dispozițiile legale în vigoare, sub sancțiunea restituirii sumelor utilizate cu altă destinație;

h) să permită persoanelor delegate din partea autorităților finanţatoare să efectueze controlul privind desfăşurarea Programului și modul de utilizare a fondurilor alocate;

i) să notifice celeilalte părți contractante în maxim 24 de ore de la survenirea evenimentului dacă din motive excepționale și temeinic dovedite, cum ar fi boală, accident, condiții meteo nefavorabile etc., se află în imposibilitatea respectării programului stabilit sau dacă organizarea evenimentului nu poate avea loc.

**V. RĂSPUNDEREA PENTRU NEEXECUTAREA OBLIGAŢIILOR CONTRACTUALE**

**5.1.** În situația neexecutării culpabile a obligațiilor stabilite prin prezentul contract, ori a executării necorespunzătoare ale acestora, părțile răspund în limita prejudiciului creat prin fapta lor.

**VI. MODIFICAREA CONTRACTULUI**

**6.1. Prezentul contract poate fi modificat numai prin acordul comun al părţilor contractante, prin act adiţional.**

**VII. ÎNCETAREA CONTRACTULUI**

**7.1 Prezentul contract încetează în următoarele situații:**

a) prin executarea de către ambele părţi a tuturor obligaţiilor ce le revin conform prezentului contract şi legislaţiei aplicabile;

b) prin acordul părţilor consemnat în scris în cazul în care, din motive obiective, independente de voința părților, obiectul contractul nu poate fi realizat;

c) prin reziliere, în cazul în care una din părţi nu îşi execută sau execută necorespunzător obligaţiile contractuale.

**7.2**. Rezilierea prezentului contract nu va avea niciun efect asupra obligaţiilor deja scadente între părţile contractante.

**7.3.** Părţile sunt de drept în întârziere prin simplul fapt al nerespectării clauzelor prezentului contract.

**7.4.** Rezilierea operează de drept, fără intervenţia instanţelor judecătoreşti şi fără alte formalităţi, după 10 zile de la notificarea scrisă, trimisă celeilalte părţi.

**7.5.** În notificarea prevăzută la art. 7.4. vor fi specificate și daunele echivalente cu prejudiciul cauzat prin neexecutarea/executarea cu întârziere a obligațiilor contractuale, precum si termenul și modalitatea de plată a acestora.

**VIII. FORŢA MAJORĂ**

**8.1. Forţa majoră înlătură răspunderea părţilor în cazul neexecutării parţiale sau totale a obligaţiilor asumate prin prezentul contract, cu condiţia ca evenimentul să fie notificat de partea care îl invocă, celeilalte părţi în termen de 3 zile de la producerea lui, şi partea care îl invocă să ia toate măsurile posibile în vederea limitării consecinţelor lui.**

**8.2. Prin „forţă majoră” se înţelege un fenomen natural sau social exterior, extraordinar, de nebiruit, şi care nu putea fi prevăzut.**

**IX. LITIGII**

**9.1. Litigiile izvorâte din încheierea, executarea, modificarea, încetarea şi interpretarea clauzelor prezentului contract se rezolvă pe cale amiabilă, iar dacă acest lucru nu este posibil, litigiile vor fi soluţionate de instanțele judecătoreşti competente.**

**Prezentul contract s-a încheiat în 2 (două) exemplare originale, câte unul pentru fiecare parte contractantă.**

**MUNICIPIUL SFÂNTU GHEORGHE UNIVERSITATEA BABEȘ-BOLYAI**

**FACULTATEA DE LITERE**

**Institutul Limbii Române**

**ca Limbă Europeană (ILR-LE)**

**Primar Rector**

**ANTAL ÁRPÁD-ANDRÁS prof. univ. dr. Daniel David**

**Director Director ILR-LE**

**VERESS ILDIKÓ** **conf. univ. dr. Elena Platon**

**Vizat juridic Director Departament de Limba Maghiară**

**și Lingvistică Generală**

**prof. univ. dr. Benő Attila**

**Director Financiar Contabil**

**Ec. Istvan Pusok**

**Vizat juridic**

**DIRECȚIA JURIDICĂ ȘI RESTITUIREA PROPRIETĂȚILOR**

**Nr. 62955/26.09.2022**

**RAPORT DE SPECIALITATE**

**privind aprobarea instituirii Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”**

Având în vedere Referatul de aprobare nr. 62953/26.09.2022 al viceprimarului **municipiului Sfântu Gheorghe, d-na Vargha Fruzsina,** prin care se propune instituirea Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”;

**În conformitate cu art. 129** alin. (2) lit. d) din Ordonanţa de urgenţă nr. 57 din 3 iulie 2019 privind Codul administrativ **Consiliul Local exercită** ”*atribuţii privind gestionarea serviciilor de interes local*”**, iar potrivit alin. (7) din același text legal *”****În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind**: lit. a)* educaţia.

Raportat la prevederile art. 129 alin. 2 lit. b) din din **OUG nr. 57/2019** potrivit cărora Consiliului Local îi revin și ”*atribuţii privind dezvoltarea economico-socială şi de mediu a comunei, oraşului sau municipiului”,* coroborat cu alin. (4) lit. f *”asigură un mediu favorabil înfiinţării şi/sau dezvoltării afacerilor, inclusiv prin valorificarea patrimoniului existent, precum şi prin realizarea de noi investiţii care să contribuie la îndeplinirea programelor de dezvoltare economică regională şi locală”.*

Ținând cont și de prevederileart. 129 alin. (2) lit. e) din același text legal, potrivit cărora: ”*Consiliul local exercită atribuţii privind cooperarea interinstituţională pe plan intern şi extern*”, iar potrivit art. 129 alin. (9) lit. a) din aceeaşi *lege*: *„În exercitarea atribuţiilor prevăzute la alin. 2 lit. e), consiliul local hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local*.”

Având în vedere parcurgerea procedurii instituite de Legea nr. 52/2003 privind transparenţa decizională în administraţia publică, republicată;

În virtutea atribuțiilor sale, Consiliul Local al Municipiului Sfântu Gheorghe contribuie la dezvoltarea mediului educațional, iar prin acest proiecte se conturează intenția autorității deliberative de a asigura comunității locale accesul la educație lingvistică în vederea încurajării asumării responsabilităților individuale, conectării la profilul multicultural al municipiului, valorificării caracterului bilingv al regiunii pentru a înlesni atractivitatea comunității.

Plecând de la premisa că cea mai importantă resursă a societății o reprezintă potențialul uman, fiind un infinit izvor de posibilități evolutive pentru toți actorii activi pe piața muncii, municipalitatea dorește să sprijine locuitorii municipiului Sfântu Gheorghe să acționeze direct spre valorificarea acestui potențial prin asigurarea unui proces educațional axat pe metode practice, bine statornicite. Prin implementarea acestui Program se va putea înlesni accesul pe piața forței de muncă și încurajarea persoanelor să participe activ la viața societății.

Acest Program are menirea să asigure un proces educațional valid al cărui context de dezvoltare oferă mijloacele necesare creșterii competențelor profesionale, prin intermediul unor strategii și metode educaționale clare, adaptate nevoilor de învățare și posibilităților personale. Astfel conceput, Programul valorifică profilul multicultural al municipiului și caracterul bilingv al regiunii.

Dat fiind specificul regiunii, prin implementarea acestui Proiect se dorește stimularea învățării limbii române și maghiare, astfel încât lipsa cunoștințelor limbii nonnative să nu constituie un impendiment în interacțiunile dintre persoane.

**Potrivit prevederilor art. 129 alin. (1) din O.U.G. nr. 57/2019 privind Codul Administrativ ”*Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale*”.**

**Potrivit alin. 139 alin. (3) lit. f și art. 196 alin. (1) lit. a din același act normativ ”***hotărârile privind asocierea sau cooperarea cu alte autorităţi publice, cu persoane juridice române sau străine se adoptă cu majoritatea absolută prevăzută la art. 5 lit. cc) a consilierilor locali în funcţie”***iar *„în exercitarea atribuțiilor ce le revin consiliul local (...) adoptă hotărâri*.”**

Analizând cererea, constatăm că nu există nici un impediment din punct de vedere juridic, în baza temeiurilor de drept invocate, pentru adoptarea unei hotărâri cu privire la instituirea Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi”.

**Consilier juridic**

**Barabás Dorottya-Adrien**

**Nr. 62953/26.09.2022**

**REFERAT DE APROBARE**

**Având în vedere** adresa nr. 59571/12.09.2022 privind Oferta pentru cursuri de limba maghiară destinate **vorbitorilor nonnativi de limba maghiară transmisă de** Universitatea Babeș-Bolyai, Facultatea de Litere, prin Departamentul de Limbă Maghiară și Lingvistică Generală;

Având în vedere adresa nr. 527/22.08.2022 privind **Oferta pentru cursuri de limba română destinate vorbitorilor nonnativi de limba română transmisă de** Universitatea Babeș-Bolyai, Facultatea de Litere, prin Institutul Limbii Române ca Limbă Europeană - Departamentul de limbă, cultură și civilizație românească, înregistrată la Primăria municipiului Sfântu Gheorghe sub nr. 59572/12.09.2022;

Având în vedere că formarea profesională – educația lingvistică, în special – joacă un rol important în ceea ce privește valorificarea potențialului uman, crearea de locuri de muncă, și creșterea economică, sprijinirea programelor care au menirea să contribuie la îmbunătățirea actului educațional și scăderea numărului de persoane neintegrate pe piața muncii, este o prioritate politică, economică și socială;

Prin acest Program se urmărește asigurarea cadrului necesar privind dezvoltarea pe plan profesional a locuitorilor din municipiului Sfântu Gheorghe, în vederea înlesnirii accesului pe piața forței de muncă și încurajarea acestora să participe activ la viața societății.

Prin urmare, propun Consiliului Local al Municipiului Sfântu Gheorghe adoptarea unei hotărâri cu privire la instituirea Programului multianual de interes local „Acordarea de sprijin financiar în vederea participării la cursuri de limba română sau maghiară, destinate vorbitorilor nonnativi” și încheierea unui contract de asociere între Municipiul Sfântu Gheorghe și Universitatea Babeș-Bolyai, Facultatea De Litere, prin Institutul Limbii Române ca Limbă Europeană (ILR-LE), Departamentul de limbă, cultură și civilizație românească și Departamentul de Limba Maghiară și Lingvistică Generală în **vederea instituirii și implementării Programului susmenționat.**

**Viceprimar**

**Vargha Fruzsina**